[{"text_idx": "#000004", "text": "Datblygwyd yr adnoddau addysgol mewn partneriaeth a\u0302 Llyfrgell Genedlaethol Cymru ac Amgueddfa Cymru. Byddant yn helpu pobl ifanc i ddeall sut gwnaeth Cymru a\u2019r byd newid am byth o ganlyniad i\u2019r Rhyfel Byd Cyntaf a\u2019r cynadleddau heddwch a ddilynodd."}, {"text_idx": "#000006", "text": "Mae\u2019r adnoddau yn un o sawl ffordd y mae Llywodraeth Cymru\u2019n annog disgyblion i nodi\u2019r canmlwyddiant."}, {"text_idx": "#000007", "text": "Hefyd, mae ysgolion uwchradd yn cael cynnig cyfle i wneud cais am grant o hyd at \u00a31,000 i ariannu prosiectau coffa ac addysgiadol yn eu hardal."}, {"text_idx": "#000008", "text": "Yn ogystal, mae prosiect dysgu cynhwysol Cymru yn y Rhyfel yn cynnwys app \u2018Theatrau Rhyfel\u2019. Drwy ddefnyddio geo-dechnoleg, bydd disgyblion yn gallu gweld lle y gwnaeth milwyr, morwyr ac awyrenwyr ymladd, farw a chael eu claddu. Bydd hefyd yn disgrifio\u2019r amodau yr oedd yn rhaid i bersone\u0301l y lluoedd arfog eu hwynebu yn ystod y rhyfel."}, {"text_idx": "#000009", "text": "Mae\u2019r rhain yn rhan o raglen coffa ehangach Llywodraeth Cymru, sef Cymru\u2019n Cofio 1914-1918. Mae\u2019r rhaglen hon yn cynnwys digwyddiadau ac arddangosfeydd cenedlaethol, ar y cyd a\u0302 gweithgareddau cymunedol fel ymchwilio i gofebau rhyfel lleol, ynghyd ag amrywiaeth o brosiectau a rhaglenni addysgol."}]